recursal/SuperWikiNEXT-32B huggingface dataset:
**มาฟัลดา ฟ็อน เฮ็สเซิน** หรือ **เจ้าหญิงมาฟัลดาแห่งเฮ็สเซิน** (เยอรมัน: *Mafalda von Hessen*) ประสูติเมื่อวันที่ 6 กรกฎาคม พ.ศ. 2508 ณ คีล ประเทศเยอรมนี เป็นพระธิดาพระองค์ใหญ่ในโมริทซ์ แลนด์เกรฟแห่งเฮ็สเซิน และเจ้าหญิงทาทีอานาแห่งไซน์-วิทเกินชไตน์-แบร์เลอบวร์ค เป็นพระนัดดาในเจ้าหญิงมาฟัลดาแห่งซาวอย (พระนามของพระองค์มาจากเจ้าหญิงมาฟัลดาแห่งซาวอย พระอัยยิกา) เป็นพระราชปนัดดาในพระเจ้าวิคเตอร์ เอ็มมานูเอลที่ 3 แห่งอิตาลี ทางฝ่ายพระบิดา ส่วนฝ่ายพระมารดานั้น เป็นพระภาคิไนยใน เจ้าชายริชชาร์ทแห่งไซน์-วิทเกินชไตน์-แบร์เลอบวร์ค ด้านการศึกษานั้น พระองค์เรียนที่มหาวิทยาลัยนิวยอร์ก และทรงศึกษาระดับปริญญาโทในการออกแบบ หลังจากจบการศึกษาทรงงานด้านเครื่องแต่งกายเกี่ยวกับวัฒนธรรมโรมันร่วมกับแพทริก คินมอนธ์ ทั้งนี้ยังทรงทำหน้าที่เป็นทูตให้กับอาร์มานี่ ด้านการประชาสัมพันธ์

เสกสมรส
-------

มาฟัลดา ฟ็อน เฮ็สเซิน ทรงเสกสมรสครั้งแรกกับ เอนริโก มาร์โน ซินซาโน เมื่อวันที่ 8 กรกฎาคม พ.ศ. 2532 หลังจากนั้นไม่นาน ทั้ง 2 หย่าจากกัน ไม่มีพระบุตร ต่อมาทรงเสกสมรสครั้งที่ 2 กับ คาร์โล แกลนดอน เมื่อวันที่ 19 ธันวาคม พ.ศ. 2534 โดยการสมรสครั้งนี้มีพระบุตร 2 คนคือ

1. ทาทีอานา แกลนดอน
2. โพลิเซนา แกลนดอน

ต่อมาทรงหย่าขาดจากพระสวามีคนที่ 2 ใน พ.ศ. 2542 และเสกสมรสครั้งที่ 3 กับ เคานต์แฟร์ดีนันโด เบียชิส เปียทริซ เมื่อวันที่ 14 กรกฎาคม พ.ศ. 2543 และหย่าจากกันใน พ.ศ. 2557 มีพระบุตร 2 คนคือ

1. เคานต์คาโม เบียชิส เปียทริซ
2. เคานต์บาริโน เบียชิส เปียทริซ

อ้างอิง
-------

* Official fashion website of Mafalda von Hessen เก็บถาวร 2016-12-30 ที่ เวย์แบ็กแมชชีน
* Mafalda von Hessen photostream at Zimbio
**ปลาเบลนนี่หน้าผี** (อังกฤษ: Lawnmower blenny, Jewelled blenny, Lineated blenny; ชื่อวิทยาศาสตร์: *Salarias fasciatus*) ปลาทะเลขนาดเล็กชนิดหนึ่ง จำพวกปลาเบลนนี่ จัดอยู่ในวงศ์ปลาตั๊กแตนหิน (Blenniidae)

มีรูปร่างกลม ลักษณะคล้ายปลาไหลหรือปลาตีน สีลำตัวสีตุ่น ๆ ครีบหลังยาวตลอดลำตัว พื้นสีผิวเป็นสีขาว ด้านข้างมีบั้งสีน้ำตาลคาดตลอดลำตัว บริเวณใบหน้ามีจุดประสีฟ้า ตาอยู่ปลายสุดของส่วนหัว 

มีความยาวเต็มที่ประมาณ 14 เซนติเมตร จัดเป็นปลาที่มีรูปร่างหน้าตาแปลก พบกระจายพันธุ์ตามแนวปะการังในระดับความลึกไม่เกิน 8 เมตร ของชายฝั่งทะเลของแอฟริกาตะวันออก, ทะเลแดง, เกาะซามัว, หมู่เกาะไมโครนีเซีย และออสเตรเลีย โดยหลบซ่อนและอาศัยอยู่ตามซอกหิน

ส่วนหัว
เป็นปลาที่ไม่สวยงาม แต่มีความแปลก และเป็นปลาที่กินพืชเป็นอาหาร มีอุปนิสัยรักสงบ จึงนิยมอย่างมากสำหรับการเลี้ยงเป็นปลาสวยงาม โดยผู้เลี้ยงจะเลี้ยงให้กินตะไคร่น้ำภายในตู้

อ้างอิง
-------

1. ↑  "*Salarias fasciatus* (Bloch, 1786)". WoRMS taxon details. สืบค้นเมื่อ 17 October 2014.
2. 1 2  "ปลาทะเลสวยงาม" (PDF). ladnamkem.go.th. คลังข้อมูลเก่าเก็บจากแหล่งเดิม (PDF)เมื่อ 2010-02-15. สืบค้นเมื่อ 17 October 2014.
3. 1 2  Randall, John E.; Allen, Gerald R.; Steene, Roger C. (1997). *Fishes of the Great Barrier Reef and Coral Sea* (second ed.). Honolulu: University of Hawai'i Press. ISBN 0 8248 1895 4.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Salarias fasciatus***

* รูปและข้อมูลเพิ่มเติม (อังกฤษ) เก็บถาวร 2015-05-08 ที่ เวย์แบ็กแมชชีน
ทัศนียภาพของเขตอนุรักษ์แห่งชาติแซมบูรู
**เขตอนุรักษ์แห่งชาติแซมบูรู** (อังกฤษ: Samburu National Reserve) เป็นเขตอนุรักษ์ธรรมชาติตั้งอยู่ในภาคกลางตอนบนของประเทศเคนยา มีพื้นที่กว้างประมาณ 165 ตารางกิโลเมตร (64 สแควร์ไมล์) หรือ 103,125 ไร่ และอยู่ห่างจากกรุงไนโรบี 350 กิโลเมตร มีอาณาเขตทางตอนใต้ติดต่อกับเขตอนุรักษ์บัฟฟาโลสปริงและเขตอนุรักษ์ชาบา

พื้นที่ส่วนใหญ่เป็นพื้นที่แห้งแล้ง มีภูมิประเทศที่สวยงาม และอุดมไปด้วยสัตว์ป่านานาชนิด จึงเป็นสถานที่ท่องเที่ยวที่มีชื่อเสียงอีกแห่งหนึ่งของเคนยา และเป็นถิ่นที่อยู่ของปาล์มดูม อันเป็นพืชถิ่นเดียวที่ขึ้น ณ ที่แห่งนี้

เขตอนุรักษ์แห่งชาติแซมบูรู มีสัตว์ป่าที่ถือว่าเป็นไฮไลต์หรือเป็นที่ดึงดูดใจเป็นที่สนใจแก่นักท่องเที่ยว 5 ชนิด ที่เรียกว่าเป็น "ผู้ยิ่งใหญ่ทั้ง 5 แห่งแซมบูรู" ได้แก่ ยีราฟลายร่างแห, นกกระจอกเทศโซมาลี, ม้าลายเกรวี, เกรินุก และไบซาออริกซ์

อ้างอิง
-------

1. ↑  ปองพล อดิเรกสาร. *สัตว์ป่าแอฟริกา*. กรุงเทพฯ : เอเรียสบุ๊คส์, 2553. 272 หน้า. ISBN 978-616-90508-0-3
2. ↑  *สุดหล้าฟ้าเขียว*, รายการสารคดีทางช่อง 3 โดย ปองพล อดิเรกสาร: เสาร์ที่ 24 มีนาคม 2555

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เขตอนุรักษ์แห่งชาติแซมบูรู**

* แผนที่และภาพถ่ายทางอากาศของ เขตอนุรักษ์แห่งชาติแซมบูรู
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 0°36′53″N 37°32′18″E﻿ / ﻿0.614793°N 37.538213°E﻿ / 0.614793; 37.538213

* เก็บถาวร 2010-01-23 ที่ เวย์แบ็กแมชชีน
นาวาโทหญิง **เกษราภรณ์ สุตา** เป็นอดีตนักกีฬายกน้ำหนักหญิงทีมชาติไทย เกิดวันที่ 12 ธันวาคม พ.ศ. 2514 ที่ตำบลปงเตา อำเภองาว จังหวัดลำปาง จบการศึกษาจากสถาบันการพลศึกษา จังหวัดเชียงใหม่

เคยได้รับเหรียญรางวัลจากการแข่งขันกีฬายกน้ำหนักประเภทต่าง ๆ อาทิ เหรียญทอง กีฬาแห่งชาติ ระหว่างปี พ.ศ. 2533–พ.ศ. 2536, เหรียญทอง การแข่งขันยกน้ำหนักชิงชนะเลิศแห่งประเทศไทย พ.ศ. 2541, เหรียญทอง การแข่งขันยกน้ำหนักชิงชนะเลิศแห่งเอเชีย ครั้งที่ 5 สาธารณรัฐประชาชนจีน, เหรียญทองแดง การแข่งขันยกน้ำหนักชิงชนะเลิศแห่งเอเชีย ครั้งที่ 8 ประเทศเกาหลีใต้, เหรียญทองแดง เอเชียนเกมส์ 1998 กรุงเทพมหานคร

เกษราภรณ์ ถือเป็นนักกีฬาทีมชาติไทยหญิงคนแรกที่ได้รับเหรียญรางวัลโอลิมปิก โดยได้เหรียญทองแดง จากการแข่งขันยกน้ำหนักรุ่นไม่เกิน 58 กิโลกรัม ในโอลิมปิก 2000 ที่นครซิดนีย์ ประเทศออสเตรเลีย โดยถือเป็นเหรียญรางวัลเหรียญแรกของกีฬายกน้ำหนักของไทยในการแข่งขันโอลิมปิก และเป็นนักกีฬาคนที่ 3 ของไทย ที่ได้รับเหรียญรางวัลในการแข่งขันครั้งนั้นด้วย (อีก 2 คน คือ วิจารณ์ พลฤทธิ์-เหรียญทอง มวยสากลสมัครเล่น และพรชัย ทองบุราณ-เหรียญทองแดง มวยสากลสมัครเล่น)

หลังจากนี้แล้ว เกษราภรณ์ก็ได้เลิกเล่นกีฬายกน้ำหนักไป โดยรับราชการเป็นทหารเรือ ยศทหารสัญญาบัตร "นาวาโทหญิง"

อ้างอิง
-------

1. ↑  "ประวัติฮีโร่โอลิมปิก". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2012-08-05.
2. ↑  Weightlifter Prapawadee axed from squad จากบางกอกโพสต์
3. ↑

| * ด
* ค
* ก
นักกีฬาทีมชาติไทยที่ได้เหรียญรางวัลโอลิมปิก |
| --- |
| **ฤดูร้อน**
* 1976
* 1984
* 1988
* 1992
* 1996
* 2000
* 2004
* 2008
* 2012
* 2016
* 2020
 |
| Gold เหรียญทอง | 
* สมรักษ์ คำสิงห์
* วิจารณ์ พลฤทธิ์
* อุดมพร พลศักดิ์
* ปวีณา ทองสุก
* มนัส บุญจำนงค์
* ประภาวดี เจริญรัตนธารากูล
* สมจิตร จงจอหอ
* โสภิตา ธนสาร
* สุกัญญา ศรีสุราช
* พาณิภัค วงศ์พัฒนกิจ

 |  |
| Silver เหรียญเงิน | 
* ทวี อัมพรมหา
* วรพจน์ เพชรขุ้ม
* บุตรี เผือดผ่อง
* มนัส บุญจำนงค์
* พิมศิริ ศิริแก้ว *(2 เหรียญ)*
* แก้ว พงษ์ประยูร
* เทวินทร์ หาญปราบ

 |
| Bronze เหรียญทองแดง | 
* พเยาว์ พูนธรัตน์
* ผจญ มูลสัน
* อาคม เฉ่งไล่
* วิชัย ราชานนท์
* พรชัย ทองบุราณ
* เกษราภรณ์ สุตา
* อารีย์ วิรัฐถาวร
* วันดี คำเอี่ยม *(2 เหรียญ)*
* เยาวภา บุรพลชัย
* เพ็ญศิริ เหล่าศิริกุล
* สุริยา ปราสาทหินพิมาย
* ชนาธิป ซ้อนขำ
* ศิริภุช กุลน้อย
* สินธุ์เพชร กรวยทอง
* พาณิภัค วงศ์พัฒนกิจ
* สุดาพร สีสอนดี

 |
**ขั้นตอนวิธีของคาราซูบา** (อังกฤษ: Karatsuba algorithm)  เป็น ขั้นตอนวิธี ที่ค้นพบโดย Anatolii Alexeevitch Karatsuba ในปี ค.ศ. 1960 และตีพิมพ์ในปี ค.ศ. 1962 เป็นขั้นตอนวิธีสำหรับการคูณเลข 2 จำนวนที่มีค่ามากๆ หรือการคูณกันของพหุนามโดยใช้ขั้นตอนวิธีแบ่งแยกและเอาชนะ (Divide and conquer algorithm)

ขั้นตอนวิธีของคาราซูบาเป็นการคูณแบบเร็วโดยที่มีประสิทธิภาพเชิงเวลา (time complexity) เป็นสัญกรณ์โอใหญ่คือ O(n1.58) มีความเร็วกว่าขั้นตอนวิธีการคูณแบบธรรมดา (grade-school multiplication) ซึ่งมีประสิทธิภาพเชิงเวลาเป็น O(n2)

กระบวนการของขั้นตอนวิธีของคาราซูบาและการวิเคราะห์ประสิทธิภาพเชิงเวลา
--------------------------------------------------------------------

การคูณ เลข 2 จำนวน x, y ที่มีขนาด n หลัก เราสามารถเขียน x, y ใหม่ โดยใช้ จำนวน m โดยที่ m<n โดยที่เราจะเลือก m = n/2

x = x110m+x0
y = y110m+y0
ดังนั้น x คูณ y จะได้เป็น

xy = ( x110m+x0) (y110m+y0)   

xy = x1 y1102m+ (x1 y0+ x0 y1)10m+ x0 y0
กำหนดให้

A = x1y1
B = x0y0
C = (x1+x0)(y1+y0)
จะได้

xy = A102m+(C-A-B) 10m+B  

ซึ่งจะเห็นได้ว่าเกิดการคูณกันแค่ 3 ครั้ง คือ A, B, C เกิดการบวกกัน 4 ครั้ง ลบกัน 2 ครั้ง โดยที่การบวก และการลบใช้เวลาคงตัวโดยใช้เวลาเป็นเชิงเส้น  

ดังนั้น **ประสิทธิภาพเชิงเวลา** ของขั้นตอนวิธีของคาราซูบา โดยที่ n เป็นจำนวนหลักคือ  

T (n) = 3T (n/2) +O (n)  

โดยที่ 3T (n/2) มาจาก 3 คือการที่เราแบ่งแล้วเกิดการคูณกัน 3 ที n/2 มาจากที่เราแบ่งจำนวนหลักของข้อมูลเป็นครึ่งหนึ่ง  

จาก T (n) = 3T (n/2) +O (n) เราสามารถใช้ master theorem ลดรูปจนได้ T (n) = O (nlog 3/log 2) ≈ **O (n1.58)**

รหัสเทียม
---------

```
//input x, y (n digit integers)
//output x*y

def karatsuba(x, y) {
    if(n = 1)
        return x * y
    else
        //แบ่ง x, y เป็นครึ่งๆ
        x = x1 * 10^(n/2) + x0
        y = y1 * 10^(n/2) + y0
        A = karatsuba(x1,y1)
        B = karatsuba(x0,y0)
        C = karatsuba(x1 + x0, y1 + y0)
        D = C - A - B
        return A * 10^n + D * 10^(n/2) + B
}

```

กราฟเปรียบเทียบระหว่างการคูณธรรมดาและขั้นตอนวิธีการคูณแบบคาราซูบา
-----------------------------------------------------------------

ตัวอย่าง
--------

การคูณเลข 2 จำนวน 5678×8765

5678 = 56×102 + 78
8765 = 87×102 + 65
5678×8765 = (56×102 + 78)(87×102 + 65)
= (56×87) 104 + ((56+78)(87+65) − (56×87) − (78×65)) 102 + (78×65)
= 4872×104 + 10426×102 + 5070
= 49767670
การคูณของพหุนาม 2 จำนวน (a + bx) (c + dx)
(a + bx)(c + dx) = ac + ((a+b)(c+d) − ac − bd)x + bdx2
= ac + (ad+bc)x + bdx2

อ้างอิง
-------

1. ↑
2. ↑  A. Karatsuba and Yu. Ofman (1962). "Multiplication of Many-Digital Numbers by Automatic Computers". Proceedings of the USSR Academy of Sciences 145: 293–294
3. ↑

* 
* เก็บถาวร 2011-07-22 ที่ เวย์แบ็กแมชชีน

แหล่งข้อมูลอื่น
---------------

* ทดลองขั้นตอนวิธีของคาราซูบา
**จำนวนกาตาล็อง** (อังกฤษ: Catalan numbers) ในคณิตศาสตร์เชิงการจัด ปรากฏอยู่ในปัญหาการนับหลายๆ ปัญหา โดยส่วนใหญ่มักอยู่ในรูปการเรียกซ้ำ (recursive) จำนวนกาตาล็องถูกตั้งชื่อตามชื่อของเออแฌน ชาร์ล กาตาล็อง นักคณิตศาสตร์ชาวฝรั่งเศสและเบลเยียม

จำนวนกาตาล็องตัวที่ *n* สามารถหาได้โดยใช้สูตรสัมประสิทธิ์ทวินาม ดังนี้

{\displaystyle C\_{n}={\frac {1}{n+1}}{2n \choose n}={\frac {(2n)!}{(n+1)!\,n!}}=\prod \limits \_{k=2}^{n}{\frac {n+k}{k}}\qquad {\text{for }}n\geq 0}
จำนวนกาตาล็องเมื่อ *n* = 0, 1, 2, 3, … คือ

1, 1, 2, 5, 14, 42, 132, 429, 1430, 4862, 16796, 58786, 208012, 742900, 2674440, 9694845, 35357670, 129644790, 477638700, 1767263190, 6564120420, 24466267020, 91482563640, 343059613650, 1289904147324, 4861946401452, … (ลำดับ OEIS A000108)

คุณสมบัติ
---------

*C**n* สามารถเขียนอีกแบบได้

{\displaystyle C\_{n}={2n \choose n}-{2n \choose n+1}={1 \over n+1}{2n \choose n}\quad {\text{ for }}n\geq 0}
ซึ่งแสดงให้เห็นว่า *C**n* เป็นจำนวนธรรมชาติ

จำนวนกาตาล็อง เขียนในรูปความสัมพันธ์เวียนเกิด ได้ดังนี้

{\displaystyle C\_{0}=1\quad {\text{and}}\quad C\_{n+1}=\sum \_{i=0}^{n}C\_{i}\,C\_{n-i}\quad {\text{for }}n\geq 0,}
{\displaystyle \sum \_{i\_{1}+\cdots +i\_{m}=n,i\_{1},\ldots ,i\_{m}\geq 0}C\_{i\_{1}}\cdots C\_{i\_{m}}={\begin{cases}{\dfrac {m(n+1)(n+2)\cdots (n+m/2-1)}{2(n+m/2+2)(n+m/2+3)\cdots (n+m)}}C\_{n+m/2},&m{\text{ even}}\\[5pt]{\dfrac {m(n+1)(n+2)\cdots (n+(m-1)/2)}{(n+(m+3)/2)(n+(m+3)/2+1)\cdots (n+m)}}C\_{n+(m-1)/2},&m{\text{ odd}}\end{cases}}}
หรือเขียนอีกแบบได้

{\displaystyle C\_{0}=1\quad {\text{and}}\quad C\_{n+1}={\frac {2(2n+1)}{n+2}}C\_{n}}
จำนวนกาตาล็องมีค่าประมาณ

{\displaystyle C\_{n}\sim {\frac {4^{n}}{n^{3/2}{\sqrt {\pi }}}}}

การประยุกต์ใช้
--------------

* *C**n* คือจำนวนของ **Dyck word** ที่มีความยาว 2*n*. Dyck word คือ ข้อความที่ประกอบด้วย X และ Y อย่างละ n ตัว และเมื่ออ่านข้อความจากทางซ้ายทีละตัวอักษร จะไม่มีทางนับจำนวนตัว Y ได้มากกว่าตัว X. ตัวอย่าง Dyck words ที่มีความยาว 6

 XXXYYY     XYXXYY     XYXYXY     XXYYXY     XXYXYY
* *C**n* คือจำนวนวงเล็บ *n* คู่ทั้งหมดที่อยู่ในลำดับที่ถูกต้อง

 ((()))     ()(())     ()()()     (())()     (()()) 
* *C**n* คือจำนวนต้นไม้ทวิภาค (binary tree) ที่มีใบ *n* + 1 ใบทั้งหมดที่เป็นไปได้

* *C**n* คือ จำนวน**วิถีทางเดียว** (monotonic path) ทั้งหมดบนตารางขนาด *n* × *n* ช่อง ที่ไม่ตัดเส้นทแยงมุม. วิถีทางเดียว คือ เส้นทางที่เริ่มจากมุมล่างซ้าย และจบที่มุมบนขวา โดยเส้นเชื่อมจะชี้ไปทางขวา หรือข้างบนได้เท่านั้น. ตัวอย่างกรณี *n* = 3:

* *C**n* คือจำนวนวิธีตัดรูปหลายเหลี่ยมที่มี *n* + 2 ด้านให้เป็นรูปสามเหลี่ยม โดยการตัดจะตัดจากจุดยอดของรูป และตัดเป็นเส้นตรง. ตัวอย่าง กรณี *n* = 4:

ประวัติ
-------

ลำดับกาตาล็องถูกค้นพบตั้งแต่คริสต์ศตวรรษที่ 18 โดยเลออนฮาร์ด ออยเลอร์ ซึ่งเขาสนใจจำนวนวิธีตัดรูปหลายเหลี่ยมเป็นรูปสามเหลี่ยม. ลำดับนี้ถูกตั้งชื่อโดย Eugène Charles Catalan เขาได้ค้นพบว่าจำนวนกาตาล็องมีความเกี่ยวข้องกับจำนวนวงเล็บทั้งหมดที่เป็นไปได้

อ้างอิง
-------


* Stanley, R.P. (1999): *Enumerative Combinatorics*, Vol. 2. Cambridge University Press. (pp. 219-229)
เกอรักเตอโลร์ที่ขายริมถนน
**เกอรักเตอโลร์** (อินโดนีเซีย: *kerak telor*) เป็นไข่เจียวแบบพื้นเมืองของชาวเบอตาวี ทำจากไข่ผสมกับข้าวเหนียวหุงสุก โรยด้วยเซอรุนดังหรือมะพร้าวขูดอบ หัวหอมเจียว และกุ้งแห้ง จัดเป็นอาหารว่าง วิธีการปรุงจะเริ่มจากใส่ข้าวเหนียวเล็กน้อยลงในกระทะ ใส่ไข่ซึ่งนิยมไข่เป็ดมากกว่า เติมเครื่องเทศและคนให้เข้ากัน ทอดให้สุกโดยไม่ใส่น้ำมัน ทำให้ไข่เจียวมีลักษณะข้น 

ในสมัยอาณานิคม เกอรักเตอโลร์จัดเป็นอาหารพิเศษในงานเลี้ยงขนาดใหญ่ของรัฐบาลอาณานิคมหรือชาวเบอตาวีที่ร่ำรวย ในปัจจุบัน เกอรักเตอโลร์ไม่ได้เป็นอาหารที่นิยมสำหรับชาวจาการ์ตาพื้นเมืองอีกต่อไป

อ้างอิง
-------

1. ↑  Hulupi, Maria Endah (June 22, 2003). "Betawi cuisine, a culinary journey through history". The Jakarta Post. คลังข้อมูลเก่าเก็บจากแหล่งเดิมเมื่อ 2015-09-14. สืบค้นเมื่อ 2015-02-19.
2. ↑  "Rows of `kerak telor' at fair". The Jakarta Post. July 3, 2009. สืบค้นเมื่อ July 7, 2011.

แหล่งข้อมูลอื่น
---------------

* Kerak telor recipe เก็บถาวร 2011-02-02 ที่ เวย์แบ็กแมชชีน on cookingrecipesguide.org
* Interview with Kerak telor vendor
* Kerak telor making on Youtube
ชุมชนจาวล์แห่งหนึ่งในย่านดาดาร์ มุมไบ
**จาวล์** หรือ **ชาวล์** (อักษรโรมัน: chawl) เป็นรูปแบบที่อยู่อาศัยที่พบได้ในอินเดียตะวันตก ลักษณะคล้ายกับแฟลต โดยทั่วไปมีลักษณะสำคัญคือเป็นที่อยู่อาศัยแบบคุณภาพต่ำ และมักเกี่ยวข้องกับความยากจน มีการก่อสร้างจาวล์ย้อนกลับไปได้ถึงทศวรรษ 1700 เพื่อเป็นที่อยู่อาศัยของคนงานในโรงงาน

จาวล์มีรากฐานมาจากบอมเบย์ในสมัยอาณานิคม คนงานเดินทางอพยพย้ายถิ่นมายังบอมเบย์ซึ่งเป็นศูนย์กลางการค้าของบริษัทอินเดียตะวันออก จากทั่วทุกสารทิศ ที่ดินในบอมเบย์นั้นไม่ได้ถูกแบ่งสรรปันส่วนอย่างเท่ากัน พ่อค้าและเจ้าหน้าที่ของอังกฤษอาศัยในบ้านพักตากอากาศขนาดใหญ่โตโอ่อ่า ส่วนคนชนชั้นแรงงานมีพื้นที่ไม่มากเหลือให้อยู่อาศัย จึงเป็นที่มีมาของการก่อสร้างจาวล์ขึ้นในลักษณะอะพาร์ตเมนต์ห้องเดี่ยวขนาดเล็กที่ห้องหนึ่งอาจอาศัยได้ถึงห้าคน จาวล์จึงมีลักษณะแน่นแออัด, ไม่สะอาด และไม่ปลอดภัย รวมถึงยังมีราคาสูงกว่าที่อยู่อาศัยคล้ายกันในเมืองอื่น ๆ ของอินเดียในเวลานั้น ตลอดที่ผ่านมา ถึงแม้จะมีความพยายามของรัฐในการแทนที่จาวล์ด้วยที่อยู่อาศัยที่มีคุณภาพดีกว่า แต่ในมุมไบในปัจจุบันก็ยังคงเหลือจาวล์อยู่ในพื้นที่ที่ยากจนสุดขั้วของเมือง

จาวล์มักมีลักษณะสูง 4-5 ชั้น แต่ละชั้นมีห้อง 8-16 ห้อง เรียกว่า *kholi* ในอาคารจะมีบันไดกลางและทางเดินทางตลอดความยาวของชั้นแต่ละชั้น A จาวล์จำนวนมากสร้างล้อมลานกว้างเล็ก ๆ ตรงกลางสำหรับเป็นพื้นที่ส่วนกลางของผู้อยู่อาศัย จาวล์จำนวนมากสร้างมาจากไม้และมักไม่ได้รับการซ่อมแซมดูแลที่เหมาะสม จาวล์จำนวนมากจึงอยู่ในสภาพที่อันตรายต่อผู้อยู่อาศัย จนในบางครั้งต้องเกิดการย้ายออกเพราะกลัวอาคารถล่ม

อ้างอิง
-------

1. ↑  "Physical and Social Configurations of the Bombay Chawls". *Sahapedia* (ภาษาอังกฤษ). สืบค้นเมื่อ 2021-04-03.
2. ↑  National Council of Educational Research and Training, NCERT. *India and the Contemporary World, part II* (PDF). NCERT. p. 142,143.
3. ↑  National Council of Educational Research and Training, NCERT. *India and the Contemporary World, part II* (PDF). NCERT. p. 144,145.
4. ↑  Kamath, Naresh. "There's room for everyone: How Mumbai's chawls have been housing people for 117 years". Hindustan Times. สืบค้นเมื่อ 22 August 2019.
5. ↑  "Thereby Hangs A Storey | Outlook India Magazine". *magazine.outlookindia.com/*. สืบค้นเมื่อ 2021-04-03.
6. ↑  "Chawl caves in at Mumbai suburbs". *Deccan Herald* (ภาษาอังกฤษ). 2020-05-10. สืบค้นเมื่อ 2021-04-03.
**ช็อกโกแลตชิป** (อังกฤษ: chocolate chip) เป็นช็อกโกแลตที่ถูกแบ่งเป็นชิ้นเล็ก ๆ ซึ่งมักเป็นทรงกลมหรือทรงหยดน้ำก้นแบน วางขายในหลากหลายขนาด ตั้งแต่ใหญ่จนถึงเล็ก โดยทั่วไปนั้นจะมีเส้นผ่านศูนย์กลางไม่เกิน 1 เซนติเมตร ส่วนในรูปแบบอื่น ๆ นั้นจะมีทั้งทรงสี่เหลี่ยมผืนผ้าและทรงสี่เหลี่ยมจัตุรัสด้วย

ต้นกำเนิด
---------

ช็อกโกแลตชิปเป็นส่วนผสมสำคัญของคุกกี้ช็อกโกแลตชิปซึ่งได้รับการคิดค้นเมื่อปี พ.ศ. 2480 โดยรูธ เกรฟส์ เวกฟีลด์ ซึ่งทำงานอยู่ที่โทลล์เฮาส์อินน์ในเมืองวิตแมน รัฐแมสซาชูเซตส์ เธอตัดแท่งช็อกโกแลตกึ่งหวานของเนสท์เล่เป็นชิ้น ๆ แล้วใส่ลงในคุกกี้ หลังจากนั้นคุกกี้ของเธอก็ประสบความสำเร็จเป็นอย่างมาก เวกฟีลด์ได้ตกลงทำสัญญากับเนสท์เล่ในปี พ.ศ. 2482 โดยอนุญาตให้เนสท์เล่ใส่สูตรของเธอในบรรจุภัณฑ์ช็อกโกแลตแบบแท่งเพื่อแลกกับการส่งช็อกโกแลตให้เธอตลอดชีวิต ในช่วงแรกเนสท์เล่ได้แถมเครื่องมือตัดไปกับช็อกโกแลตแบบแท่งด้วย ต่อมาเมื่อปี พ.ศ. 2484 เนสท์เล่และคู่แข่งอย่างน้อยหนึ่งบริษัทได้เริ่มวางขายช็อกโกแลตชิปแยกต่างหากในท้องตลาด เนสต์เล่ได้ตั้งชื่อคุกกี้ช็อกโกแลตว่า "โทลล์เฮาส์คุกกีส์" ซึ่งเป็นชื่อของโรงแรมต้นกำเนิดช็อกโกแลตชิป

ประเภทของชิป
------------

ต้นตำรับของช็อกโกแลตชิปนั้นผลิตมาจากช็อกโกแลตแบบกึ่งหวาน แต่ในปัจจุบันก็ได้มีรสชาติที่เพิ่มขึ้นอย่างมากมาย ซึ่งรวมทั้ง บิตเตอร์สวีตช็อกโกแลตชิป, ชิปเนยถั่วลิสง, บัตเตอร์สกอตช์ชิป, ชิปมินต์ช็อกโกแลต, ไวต์ช็อกโกแลตชิป, ดาร์กช็อกโกแลตชิป, ช็อกโกแลตชิปนม, ไวต์สเวิลด์ช็อกโกแลตชิป และ ดาร์กสเวิลด์ช็อกโกแลตชิป

อ้างอิง
-------

1. ↑  Chocolate Chip Cookies: Chip versus Morsel, The earliest references in published recipes and ads to the chip or morsel appear in the spring of 1941. Newspaper advertisements and published recipes from 1940 and earlier all refer to cutting up chocolate squares only.
**ชโลโม เออร์เรล** (ฮีบรู: שלמה אראל; อังกฤษ: Shlomo Erell; 20 พฤศจิกายน ค.ศ. 1920 – 20 พฤศจิกายน ค.ศ. 2018) เป็นพลตรีในกองกำลังป้องกันอิสราเอล และผู้บัญชาการคนที่เจ็ดของกองทัพเรืออิสราเอล

ชีวิตช่วงต้นและครอบครัว
-----------------------

เออร์เรลเกิดที่ประเทศโปแลนด์ในปี ค.ศ. 1920 และได้รับการพาไปยังปาเลสไตน์ในอาณัติโดยพ่อแม่ของเขาในปี ค.ศ. 1926 ครอบครัวของเขาย้ายไปที่เปตะห์ติกวา แต่ในที่สุดก็ไปตั้งถิ่นฐานที่เทลอาวีฟ ในวัยหนุ่ม เขาเป็นสมาชิกของขบวนการเยาวชนเบตาร์[]

อาชีพ
-----

ด้วยการปะทุของสงครามโลกครั้งที่สอง เออร์เรลได้เข้าร่วมพาณิชย์นาวีสหราชอาณาจักร ในเดือนมกราคม ค.ศ. 1941 เรือของเขาถูกจมโดยตอร์ปิโดจากเรืออูของเยอรมัน เออร์เรลได้รับการช่วยเหลือและหลังจากพักฟื้น เขาได้กลับไปสู่กองทัพเรือ หลังจากสงครามเขาได้รับการปลดประจำการออกจากกองทัพเรือในตำแหน่งกัปตัน ในส่วนสงครามอาหรับ–อิสราเอล ค.ศ. 1948 ชโลโม เออร์เรล ได้เข้าร่วมกับกองทัพเรืออิสราเอล และเขาก็ได้เป็นกัปตันแห่ง*พัลมัช* กองทัพเรืออิสราเอล ซึ่งกองกำลัง*พัลมัช*ได้รับการยกย่องในหลายปฏิบัติการในคาบสมุทรไซนายและประเทศเลบานอน[]

หลังสงคราม เออร์เรลทำงานต่อในฐานะเจ้าหน้าที่กองกำลังป้องกันอิสราเอล เขาดำรงหลายตำแหน่งงานรวมถึงการเป็นทูตฝ่ายทหารกองกำลังป้องกันอิสราเอลที่สถานทูตอิสราเอลในประเทศอิตาลี และผู้บัญชาการเรือขีปนาวุธแห่งกองทัพเรืออิสราเอล ส่วนในเดือนมกราคม ค.ศ. 1966 เออร์เรลได้รับการเลื่อนยศเป็นอาลัฟ (พลตรี) และกลายเป็นผู้บัญชาการกองทัพเรืออิสราเอล ครั้นในปี 1968 เขาลาออกจากตำแหน่งผู้บัญชาการกองทัพเรืออิสราเอลและเขาเกษียณจากกองกำลังป้องกันอิสราเอล[]

หลังจากเกษียณ เออร์เรลได้รับปริญญาโทด้านการบริหารจากมหาวิทยาลัยโคลัมเบีย ในช่วงคริสต์ทศวรรษ 1970 เขากลายเป็นสมาชิกของพรรคลิคุด และในบางครั้ง ผู้นำอิสราเอลได้พาเขามาเป็นที่ปรึกษาในเรื่องเกี่ยวกับกองทัพเรือ[]

เสียชีวิตและสิ่งสืบเนื่อง
-------------------------

เออร์เรลเสียชีวิตเมื่อวันที่ 20 พฤศจิกายน ค.ศ. 2018 ซึ่งตรงกับวันคล้ายวันเกิดปีที่ 98 ของเขา

ผลงานตีพิมพ์
------------

* Erell, Shlomo (2000), *Diplomacy in the Depths of the Sea*. Ma'ariv Publishing.

อ้างอิง
-------

1. ↑  Israel Navy Commanders-in-Chief Jewish Virtual Library
2. ↑  מפקד חיל הים לשעבר, שלמה אראל, הלך לעולמו בגיל 98 - Ynet

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ชโลโม เออร์เรล
| HLLP |
| --- |
| 

|  |  |
| --- | --- |
| **ชื่ออื่นๆ** | HLL, HLLT |
| **ประเภท** | ไวรัส |
| **วันที่พบ** | ? |

 |
| **ข้อมูล** |
| 

|  |  |
| --- | --- |
| **ความรุนแรง** | ต่ำ |
| **การโจมตี** | ต่ำ |
| **แพร่กระจาย** | ต่ำ |

 |

**HLLP** (ย่อมาจาก High Level Language Parasitic) เป็นไวรัสประเภทไวรัสติดไฟล์ กลุ่มหนึ่งซึ่งเขียนด้วยภาษาระดับสูงเช่น ภาษาปาสกาล ภาษาซี ภาษาซีพลัสพลัส ภาษาเบสิก เป็นต้น

ข้อมูลทางเทคนิค
---------------

ไวรัสในกลุ่มนี้จะติดโดยการแทรกตัวเองลงบนส่วนต้นของไฟล์โปรแกรม ทำให้ไฟล์มีขนาดใหญ่หลายกิโลไบต์ขึ้นไป ซึ่งใหญ่มากเทียบกับไวรัสกลุ่มอื่นเนื่องจากโปรแกรมที่เขียนด้วยภาษาระดับสูงมีการรวมส่วนของไลบรารีเข้าไปในโปรแกรมด้วย ในไวรัสหลายตัวผู้เขียนไวรัสอาจมีการบีบโปรแกรมก่อนด้วยโปรแกรมเช่น PKLite, LZEXE เพื่อลดขนาดและทำให้บริษัทโปรแกรมกำจัดไวรัสศึกษาการทำงานยากขึ้น

เวลาโปรแกรมที่ติดไวรัสทำงาน ไวรัสจะค้นหาและติดไฟล์อื่น จากนั้นจึงสร้างไฟล์ต้นฉบับเหมือนก่อนที่ติดไวรัส แล้วเรียกให้ทำงาน ทำให้ผู้ใช้ไม่รู้สึกว่าเครื่องคอมพิวเตอร์ติดไวรัส วิธีการนี้สามารถใช้ติดโปรแกรมของระบบปฏิบัติการทั้งดอสและวินโดวส์ได้

การสแกนหาไวรัส HLLP โดยใช้ลายเซ็นไวรัส (virus signature) ความยาวสั้น ๆ จะเกิดความผิดพลาดได้ง่าย เนื่องจากไบต์ต่าง ๆ ในไวรัสมีโอกาสพบในโปรแกรมประยุกต์อื่นที่เขียนด้วยภาษาเดียวกันได้ จึงต้องใช้เทคนิคอื่นเข้าช่วยเช่น อาศัยการตรวจรหัส CRC

ตัวอย่างไวรัสในกลุ่มที่สำคัญ
----------------------------

* HLLP.5850 หรือ Weed
* HLLP.Toadie.7800.A และ HLLP.Toadie.7800.B แพร่กระจายได้รวดเร็วผ่านทางไออาร์ซี
* Sharpei หรือ HLLP.Sharpei หรือ W32.HLLP.Sharpei ไวรัสที่เขียนด้วยภาษาซีชาร์ป สามารถติดระบบดอตเน็ต (.Net framework) ของไมโครซอฟท์
* W32.HLLP.DeTroie.A ไวรัสจะเปิดช่องโหว่ให้บุคคลอื่นเข้ามาใช้เครื่องได้

ดูเพิ่ม
-------

* ไวรัส HLLC
* ไวรัส HLLO

อ้างอิง
-------

1. ↑  F-Secure Virus Descriptions : Toadie
2. ↑  "ZDNet: Sharpei virus aim for Microsoft .Net". คลังข้อมูลเก่าเก็บจากแหล่งเดิมเมื่อ 2007-07-01. สืบค้นเมื่อ 2007-06-24.
3. ↑  THE HISTORY OF COMPUTER VIRUSES
4. ↑  F-Secure Virus Descriptions : Win32.HLLP.DeTroie

* F-Secure Virus Descriptions : HLLP.3263
**อัลกาฟี** (อาหรับ: الكافي) เป็นหนังสือรวบรวมฮะดีษของศาสนาอิสลามมัซฮับชีอะหฺรวบรวมโดย อัลกุลัยนีย์ เป็นหนึ่งในสี่หนังสือฮะดีษที่สำคัญ

อัลกาฟีมีฮะดีษครอบคลุมทุกหมวด ทุกวิทยาการอิสลาม ที่รายงานจากบรรดาอิมาม (อ) แบ่งออกเป็นสามส่วนหลัก ๆ คือ อุศูล อัลกาฟี, ฟุรูอฺ อัลกาฟี และเราฏอตุ อัลกาฟี ทั้งสามส่วนมีฮะดีษรวม 16,000 ฮะดีษ ในหมวดหมู่อะกีดะหฺและชะรีอะหฺ

ผู้รวบรวมอัลกาฟี
----------------

ผู้รวบรวมอัลกาฟี มีนามและกิตินามว่า *อัลฮาฟิซ อัลกะบีร อัลมุฮัดดิษ อัลญะลีล อัชเชค อะบูญะอฺฟัร มุฮัมมัด บิน ยะอฺกูบ บิน อิสฮาก อัลกุลัยนีย์ อัลรอซีย์ อัลบัฆดาดีย์* เกิดฮ.ศ.260 มรณะ ฮ.ศ. 329 เป็นนักวิชาการด้านฟิกหฺ และเป็นมุฮัดดิษ(นักบันทึกและรายงานวจนะบรรดาอิมาม)

อัลกุลัยนีมีชีวิตอยู่ในสมัยที่บรรดาตัวแทน(สะฟีร)ของอิมามมะหฺดี (อ) ยังมีชีวิตอยู่ ท่านได้พบปะกับบรรดาสะฟีรที่อาศัยอยู่ในนครบัฆดาด อัลกุลัยนีย์เองก็เคยอาศัยอยู่ที่นั่นเช่นกัน อัลกุลัยนีย์สิ้นชีพในปีเดียวกันกับอะลีย์ บินมุฮัมมัด อัสสะมะรีย์ ตัวแทนคนสุดท้ายของอิมามมะหฺดี (อ)

หนังสืออัลกาฟี
--------------

อัลกาฟีรวบรวมฮะดีษมาจาก บทบันทึกวจนะของบรรดาอิมาม หรือที่เรียกว่า ริซาละหฺ ฮะดีษ ที่รู้จักกันในนาม อัลอุศูล อัลอัรบะอะมิอะหฺ (الأصول الأربعمائة) เป็นบทบันทึกจากบรรดาสาวกและสานุศิษย์ของบรรดาอิมาม (อ) ที่บันทึกไว้ในสมัยของอิมามแต่ละท่าน ที่ตกทอดกันมา ริซาละหฺ เล็ก ๆ เหล่านี้มีค่ายิ่งและเรียกชื่อ ริซาละหฺ ฮะดีษ เหล่านั้นว่า อัศลุ เช่น อัศลุ ของอาดัม บินฮุเซน อันนุคอส อัลกูฟีย์ เป็นต้น

อัลกุลัยนีย์ได้ทุ่มเทความพยายามในการนำ ริซาละหฺ ฮะดีษ หรืออัศลุ ของบรรดาสาวกและสานุศิษย์ของบรรดาอิมามมารวบรวมไว้ ท่านได้เดินทางไปยังบ้านเมืองต่าง ๆ มากมายเพื่อสืบเสาะแสวงหาริซาละหฺเหล่านั้นเพื่อนำมารวมกัน จนเกิดเป็นหนังสืออัลกาฟีขึ้นมา

ฮะดีษต่าง ๆ ในอัลกาฟีมีสะนัด(สายรายงาน)อ้างอิงไปถึงบรรดาอิมาม (อ) และอัลกุลัยนีย์ก็พยายามบอกรายละเอียดของผู้รายงานของแต่ละฮะดีษ ซึ่งเป็นข้อมูลที่สำคัญสำหรับชนรุ่นหลังในการตัดสินความถูกต้องและความน่าเชื่อถือของสายรายงาน อัลกุลัยนีย์ใช้เวลา 20 ปีในการรวบรวมเรียบเรียงอัลกาฟี ซึ่งมี 34 กิตาบ(บท)และ 326 บาบ(หมวด) รวมฮะดีษทั้งสิ้น 16,121 ฮะดีษ

เชคญะอฺฟัร ซุบฮานีย์ ได้ตรวจสอบระดับฮะดีษในอัลกาฟีและแยกแยะไว้ดังนี้ :

มีฮะดีษศอฮีฮฺ (الصحيح ถูกต้อง) 5,072 ฮะดีษ
มีฮะดีษฮะซัน (الحسن ดี) 144 ฮะดีษ
มีฮะดีษมุวัษษัก (الموثق เชื่อได้) 1,118 ฮะดีษ
มีฮะดีษกอวีย์ (القوي แข็ง) 302 ฮะดีษ
มีฮะดีษฎออีฟ (الضعيف อ่อนแอ) 9,485 ฮะดีษ
**ช็อกโกแลต**เป็นผลิตภัณฑ์อาหาร ทำจากฝักโกโก้ มีในรูปต่าง ๆ ทั้ง ของเหลว, ของแข็ง หรือเป็นซอส ไปจนถึงเป็นสารให้รสชาติในอาหารอื่น ปรากฏว่ามีการบริโภคโกโก้หรือกากาโอมาตั้งแต่อารยธรรมโอลเม็ก (1,900–1,100 ปีก่อน ค.ศ.) และส่วนใหญ่ของประชากรมีโซอเมริกาโบราณ รวมถึงมายาและแอซเท็กซึ่งบริโภคในรูปของเครื่องดื่มโกโก้

เมล็ดของต้นโกโก้มีรสขมและจะต้องผ่านกระบวนการหมักก่อนเพื่อให้เกิดรส หลังหมักเสร็จแล้ว จะนำเมล็ดโกโก้ไปตากแห้ง ทำความสะอาด และนำไปให้ความร้อน โกโก้ที่ผ่านกระบวนการแล้วนำไปหลอมจะเรียกว่าช็อกโกแลตลิเกอร์ ซึ่งสามารถทำให้แข็งตัว ขึ้นรูป หรือเข้ากระบวนการอื่น ๆ ให้เป็นโกโก้ซอลิดและเนยโกโก้ ช็อกโกแลตบิตเทอร์หรือเบกคิงช็อกโกแลตประกอบด้วยโกโก้ซอลิดกับเนยโกโก้ โดยไม่เติมน้ำตาลเพิ่ม เบกคิงคาเคาที่นำไปป่นเป็นผงจะมีไฟเบอร์มากกว่าเนยโกโก้ และสามารถนำมาเข้ากระบวนการกับอัลคาไลเพื่อผลิตโกโก้ดัตช์ ช็อกโกแลตส่วนใหญ่ที่บริโภคในปัจจุบันอยู่ในรูปของช็อกโกแลตหวานซึ่งอาจผสมน้ำมันปาล์มและน้ำตาล, ช็อกโกแลตนมซึ่งคือช็อกโกแลตหวานผสมนมผงหรือนมข้น และไวต์ช็อกโกแลตซึ่งไม่ผสมโกโก้ซอลิด

อ้างอิง
-------

1. ↑  Powis, Terry G.; Cyphers, Ann; Gaikwad, Nilesh W.; Grivetti, Louis; Cheong, Kong (24 May 2011). "Cacao use and the San Lorenzo Olmec". *Proceedings of the National Academy of Sciences* (ภาษาอังกฤษ). **108** (21): 8595–8600. Bibcode:2011PNAS..108.8595P. doi:10.1073/pnas.1100620108. ISSN 0027-8424. PMC 3102397. PMID 21555564.
2. ↑  "Consumían olmecas chocolate hace 3000 años". *El Universal*. Mexico City. 29 July 2008. คลังข้อมูลเก่าเก็บจากแหล่งเดิมเมื่อ 2013-10-16. สืบค้นเมื่อ 2021-08-19.
3. ↑  "Chocolate: A Mesoamerican Luxury 1200–1521 – Obtaining Cacao". Field Museum. สืบค้นเมื่อ 23 November 2011.
**ซาอิด ฮัสซัน ชิเร** (โซมาลี: *Siciid Xasan Shire*, อาหรับ: سعيد حسن شاير) เป็นนักการเมืองชาวโซมาเลีย เขาดำรงตำแหน่งเป็นประธานรัฐสภาของเขตปกครองตนเองพุนต์แลนด์

ประวัติ
-------

ชิเรดำรงตำแหน่งสำคัญต่างๆ ทั้งในการบริหารภูมิภาคพุนต์แลนด์และในรัฐบาลกลาง ในพ.ศ. 2543 เขาเป็นสมาชิกรัฐสภาในรัฐบาลเปลี่ยนผ่านแห่งชาติ ต่อมาก็ได้ดำรงตำแหน่งรัฐมนตรีช่วยว่าการในรัฐบาลกลางเปลี่ยนผ่านเมื่อพ.ศ. 2550 ตั้งแต่ปีพ.ศ. 2553 ชิเรได้ดำรงตำแหน่งรัฐมนตรีว่าการกระทรวงปศุสัตว์และสัตว์เลี้ยงของพุนต์แลนด์

ในเดือนธันวาคมพ.ศ. 2553 เป็นหนึ่งใน 66 สมาชิกที่ได้รับการแต่งตั้งใหม่ของรัฐสภาพุนต์แลนด์ เขาได้รับตำแหน่งประธานรัฐสภาในช่วงการเลือกตั้งประธานาธิบดีพุนต์แลนด์ ค.ศ. 2014 ชนะการลงคะแนนเสียงรอบที่สาม 40 ต่อ 26 คะแนน ชนะอดีตประธานรัฐสภาคนก่อน อับดิราชิด โมฮัมเหม็ด เฮรชิ จากมูดัก

อ้างอิง
-------

1. ↑  "SOMALIA: Puntland parliament elects new Speaker ahead of presidential election". *Raxanreeb*. 4 January 2014. คลังข้อมูลเก่าเก็บจากแหล่งเดิมเมื่อ 2015-03-28. สืบค้นเมื่อ 5 January 2014.
2. 1 2  "Somalia: Former Cabinet minister elected as new Puntland Parliament Speaker". *Garowe Online*. 4 January 2014. คลังข้อมูลเก่าเก็บจากแหล่งเดิมเมื่อ 2014-01-06. สืบค้นเมื่อ 5 January 2014.
**"พิมพ์ไว้ในใจ"** เป็นซิงเกิลของ นภัทร อินทร์ใจเอื้อ หรือ กัน เดอะสตาร์ นักร้องจากเวทีเดอะสตาร์ ค้นฟ้าคว้าดาวปี 6 เป็นเพลงแรกที่นักร้อง นภัทร อินทร์ใจเอื้อ ได้ประพันธ์เนื้อร้องและแต่งทำนองด้วยตนเองเป็นครั้งแรก และเรียบเรียงโดย พณวรรธน์ พงศ์ภักดีบริบาล ออกจำหน่ายในวันที่ 3 พฤษภาคม พ.ศ. 2555

เนื้อหาของเพลงนี้ ได้เปรียบดวงดาวเหมือนกับผู้หญิงสวยคนนึง ที่เราเองก็ไม่กล้าที่จะเข้าไปจีบ ก็เลยได้แต่จำภาพเค้าเอาไว้ในใจ

มิวสิควิดีโอเพลงนี้ ได้ยิปซี คีรติ มหาพฤกษ์พงศ์ มาเป็นนางเอกให้ด้วย ในเรื่องยิปซีเป็นถึงนางแบบสาว ผมเองไม่กล้าเข้าไปจีบเค้า เลยได้แต่จินตนาการว่าได้อยู่ใกล้ชิดเค้าแค่นั้น ดีใจที่ได้ร่วมงานกันยิปซี ส่วนตัวชอบผลงานละครและภาพยนตร์ที่เค้าเล่นอยู่แล้ว เข้าฉากด้วยกันก็มีแอบเขินนิด ๆ แต่พอคุ้นกันก็ผ่านไปได้ด้วยดี

การตอบรับ
---------

เพลง "พิมพ์ไว้ในใจ" ได้อันดับ 13 จากการจัดอันดับของ อีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 8 กันยายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2555) | อันดับสูงสุด |
| --- | --- |
| อีเอฟเอ็ม ชาร์ต 94 ท็อป แอรเพลย์ | 13 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 20 |
|

รางวัล
------

| ผู้มอบรางวัล | สาขารางวัล | ผล | หมายเหตุ |
| --- | --- | --- | --- |
| Gmember Awards 2013 | สุดยอดเพลงฮิตแห่งปี | ได้รับรางวัล | คณะกรรมการเป็นผู้ตัดสิน |
|

อ้างอิง
-------

1. ↑  เพลงฮิตติดชาร์ต ประจำสัปดาห์ เสาร์ 8 กันยายน 2555
2. ↑  95.5 FM Virgin Hitz CHART TOP 40 Date 1/07/12
**นิติรัฐ สุนทรวร** (เกิด 11 มีนาคม พ.ศ. 2507) อดีตสมาชิกสภาผู้แทนราษฎรจังหวัดสมุทรสาคร เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคประชาธิปัตย์

ประวัติ
-------

นิติรัฐ เกิดเมื่อวันที่ 11 มีนาคม พ.ศ. 2507 เป็นบุตรของนายสมควร และบุญน้อม สุนทรวร มีพี่น้อง 2 คน คือ สุรพล สุนทรวรและนวรัตน์ หงษา สำเร็จการศึกษานิติศาสตรบัณฑิต มหาวิทยาลัยรามคำแหง และศิลปศาสตรมหาบัณฑิต สาขาสหวิทยาการเพื่อการพัฒนาท้องถิ่น มหาวิทยาลัยรามคำแหง ด้านครอบครัวสมรสกับรัชฎาวรรณ สุนทรวร 

อนึ่ง นิติรัฐมีศักดิ์เป็นหลานของณรงค์ สุนทรวร อดีตสมาชิกสภาผู้แทนราษฎรจังหวัดสมุทรสาคร สังกัดพรรคประชาธิปัตย์ สมัยปี พ.ศ. 2518 โดยมีพระยาจ่าแสนยบดีศรีบริบาล (ชิต สุนทรวร) อดีตรัฐมนตรีว่าการกระทรวงมหาดไทยคนแรก (ภายหลังเปลี่ยนชื่อเรียกตำแหน่งจากเสนาบดีมาเป็นตำแหน่งรัฐมนตรี พ.ศ. 2475) เป็นต้นตระกูล "สุนทรวร"

งานการเมือง
-----------

ก่อนเข้าสู้สนามการเมืองนายนิติรัฐมีอาชีพเป็นทนายความ ต่อมาได้เข้าร่วมงานกับพรรคประชาธิปัตย์ โดยลงสมัครรับเลือกตั้งเป็นครั้งแรกในปี พ.ศ. 2550 ได้คะแนนมาเป็นอันดับที่ 4 (มี ส.ส.ได้ 3 คน) ต่อมาปี พ.ศ. 2554 ลงสมัครรับเลือกตั้งเป็นครั้งที่ 2 และได้รับการเลือกตั้งเป็นครั้งแรก โดยเอาชนะนายมณฑล ไกรวัตนุสสรณ์ จากพรรคเพื่อไทย ไป 45,287 ต่อ 35,898 คะแนน

### สมาชิกสภาผู้แทนราษฎร

นิติรัฐ สุนทรวร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสมุทรสาคร สังกัดพรรคประชาธิปัตย์

เครื่องราชอิสริยาภรณ์
---------------------

* พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)

อ้างอิง
-------

1. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ เก็บถาวร 2022-02-21 ที่ เวย์แบ็กแมชชีน, เล่ม ๑๒๙ ตอนที่ ๓๕ ข หน้า ๗๔, ๓ ธันวาคม ๒๕๕๕
2. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๑๘๓, ๒ ธันวาคม ๒๕๕๔

แหล่งข้อมูลอื่น
---------------

* นายนิติรัฐ สุนทรวร เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
* บัญชีแสดงรายการทรัพย์สินและหนี้สินของนายนิติรัฐ สุนทรวร[*ลิงก์เสีย*], สำนักงานคณะกรรมการป้องกันและปราบปรามการทุจริตแห่งชาติ
* ข้อมูลนักการเมืองไทย (นายนิติรัฐ สุนทรวร), ศูนย์ข้อมูลนักการเมือง
ภาพเขียนสีน้ำของทิวลิป "Semper Augustus" โดยจิตรกรนิรนามของคริสต์ศตวรรษที่ 17 ที่เป็นทิวลิปที่ได้ชื่อว่ามีราคาสูงที่สุดที่ขายระหว่างความคลั่งทิวลิป การแตกสีเกิดจากไวรัสที่ทำให้ออกมาเป็นสีต่างๆ ในดอกเดียว
**ไวรัสทิวลิปแตกสี** หรือ **ไวรัสทิวลิปโมเสก** หรือ **ไวรัสลิลลีแตกสี**(อังกฤษ: Tulip breaking virus หรือ Tulip breaking potyvirus หรือ Lily streak virus หรือ Tulip mosaic virus หรือ TBV) เป็นไวรัสพืชที่มีชื่อเสียงจากการทำให้ดอกทิวลิปแตกเป็นสีต่างๆ ในดอกเดียวเมื่อติดเชื้อ ซึ่งเป็นลักษณะของดอกที่เป็นชนวนในการทำให้ราคาหัวทิวลิปที่ค้าขายกันในตลาดหลักทรัพย์ถีบตัวสูงขึ้นจนเกินเลยความจริง ในเหตุการณ์ที่มารู้จักกันว่า "ความคลั่งทิวลิป" ที่เกิดขึ้นในคริสต์ศตวรรษที่ 17 ในเนเธอร์แลนด์

ในปัจจุบันทิวลิปที่แตกสีเป็นผลมาจากการผสมพันธุ์มิใช่มาจากการติดเชื้อไวรัส

อ้างอิง
-------

1. ↑  "Plant Viruses Online: VIDE Database". คลังข้อมูลเก่าเก็บจากแหล่งเดิมเมื่อ 2009-02-20. สืบค้นเมื่อ 2009-07-31.
2. ↑  Phillips, S. "Tulip breaking potyvirus เก็บถาวร 2009-02-20 ที่ เวย์แบ็กแมชชีน", in Brunt, A.A. Crabtree, K. Dallwitz, M.J. Gibbs, A.J. Watson, L. and Zurcher, E.J. (eds.) (1996 onwards). *Plant Viruses Online: Descriptions and Lists from the VIDE Database.* Version: August 20, 1996. Retrieved on August 15, 2008.
3. ↑  Garber 1989, p. 542
4. ↑  "Royal Horticultural Society - Gardening Advice: Tulip Viruses". คลังข้อมูลเก่าเก็บจากแหล่งเดิมเมื่อ 2008-10-11. สืบค้นเมื่อ 2009-07-31.

* Garber, Peter M. (1989), "Tulipmania", *Journal of Political Economy*, **97** (3): 535–560, doi:10.1086/ `{{citation}}`: ตรวจสอบค่า `|doi=` (help)
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

งาน "อาหารกลางวันบนลานหญ้า" โดยเอดวด มาเนท์ที่ถูกปฏิเสธโดยคณะกรรมการตัดสินของซาลอน
**นิทรรศการศิลปะตกรอบ** (ฝรั่งเศส: *Salon des Refusés* (เสียงอ่านภาษาฝรั่งเศส: [salɔ̃ de ʁəfyze]), อังกฤษ: Exhibition of rejects) คือนิทรรศการแสดงงานศิลปะที่ถูกปฏิเสธไม่ให้เข้าแสดงในนิทรรศการศิลปะแห่งปารีส หรือ "ซาลอน" ซึ่งเป็นนิทรรศการศิลปะที่จัดขึ้นอย่างเป็นทางการโดยสถาบันวิจิตรศิลป์แห่งฝรั่งเศสในกรุงปารีส แต่นิทรรศการศิลปะตกรอบครั้งสำคัญคือนิทรรศการศิลปะตกรอบของปี ค.ศ. 1863

ที่มา
-----

ในช่วงกลางคริสต์ศตวรรษที่ 19 ปารีสเป็นศูนย์กลางของศิลปินทุกสาขาตั้งแต่กวี, จิตรกร, ประติมากร และอื่นๆ ปารีสกลายเป็นสถานที่ที่ต้องไปและเป็นเมืองหลวงของศิลปะของโลก ศิลปินที่ต้องการที่จะสร้างชื่อเสียงก็จะต้องพยายามนำงานเข้าแสดงที่ "ซาลอน" หรือต้องศึกษาในฝรั่งเศส การได้รับเข้าแสดงงานในซาลอนเป็นสิ่งจำเป็นเพื่อการดำรงอยู่ของศิลปิน ชื่อเสียงและอาชีพอาจจะได้รับการชื่นชูหรือได้รับการโจมตีจนเสียหายก็มาจากการได้รับการยอมรับหรือปฏิเสธโดยซาลอน

ราวคริสต์ทศวรรษ 1830 ห้องแสดงภาพในปารีสก็เริ่มจัดงานแสดงศิลปะขนาดเล็ก ซึ่งเป็นงานแสดงส่วนบุคคลของงานที่ได้รับการปฏิเสธโดยคณะกรรมการตัดสินของซาลอน และอันที่จริงแล้วการแสดงศิลปะตกรอบครั้งใหญ่ของปี ค.ศ. 1863 ก็จัดโดยรัฐบาลฝรั่งเศสเอง ในปีนั้นศิลปินทำการประท้วงคณะกรรมการตัดสินของซาลอนที่ปฏิเสธงานถึง 3,000 ชิ้น ซึ่งเป็นจำนวนงานที่ได้รับการปฏิเสธที่สูงกว่าปกติ ประกาศอย่างเป็นทางการกล่าวว่า "เราต้องการที่จะให้ประชาชนเป็นผู้ตัดสินว่าการประท้วงการตัดสินของคณะกรรมการนี้ยุติธรรมหรือไม่ด้วยตนเอง" จักรพรรดินโปเลียนที่ 3 จึงมีพระราชประกาศให้ศิลปินที่ถูกปฏิเสธงานนำงานไปตั้งแสดงในบริเวณที่ติดกับบริเวณที่มีการจัดนิทรรศการศิลปะแห่งปารีสอย่างเป็นทางการได้ 

นักวิพากษ์ศิลป์และมหาชนต่างก็เย้ยหยันงาน "ตกรอบ" ที่รวมทั้งงานจิตรกรรมที่ในปัจจุบันเป็นงานที่มีชื่อเสียงเช่นงาน "อาหารกลางวันบนลานหญ้า" (Le déjeuner sur l'herbe) โดยเอดวด มาเนท์ และภาพ "สตรีในชุดขาว" โดยเจมส์ แม็คนีลล์ วิสต์เลอร์ แต่การแสดงก็ได้รับความสนใจพอที่จะทำให้เกิดการเขียนแนวการเขียนแบบอาวองการ์ดขึ้น จากแรงยุยงของมาเนท์จิตรกรอิมเพรสชันนิสม์ก็เริ่มแสดงงานเขียนนอกนิทรรศการศิลปะแห่งปารีสกันมากขึ้นเริ่มตั้งแต่ปี ค.ศ. 1874 และประสบกับความสำเร็จ หลังจากนั้นก็ได้มีการจัด "นิทรรศการศิลปะตกรอบ" ขึ้นในกรุงปารีสในปี ค.ศ. 1874, ค.ศ. 1875 และ ค.ศ. 1886 จากนั้นความนิยมของงานนิทรรศการศิลปะแห่งปารีสก็เริ่มจะวายลง

อ้างอิง
-------

1. ↑  Ross King, The Judgement of Paris (2006), p59.
2. ↑  Ibid. p57.

* Brombert, Beth Archer (1996). *Edouard Manet: Rebel in a Frock Coat.* Boston: Little, Brown.
* Hauptman, William (March 1985). "Juries, Protests, and Counter-Exhibitions Before 1850." *The Art Bulletin* 67 (1): 97-107.
* Mainardi, Patricia (1987). *Art and Politics of the Second Empire: The Universal Expositions of 1855 and 1867.*  New Haven: Yale U Pr.
* King, Ross (2006). "The Judgement of Paris: The Revolutionary Decade That Gave the World Impressionism" Bond Street Books, Canada
*สำหรับบลูทั้งค์ที่เป็นโรคที่เกิดกับสัตว์กีบจำพวกสัตว์เคี้ยวเอื้อง ดูที่: โรคบลูทั้งค์*

ลิ้นของบลูทั้งค์ที่เป็นสีน้ำเงิน
**บลูทั้งค์** หรือ **จิ้งเหลนลิ้นสีน้ำเงิน** (อังกฤษ: Blue-tongued skink, Blue-tongued lizard; ชื่อย่อ: ฺBTS) เป็นสัตว์เลื้อยคลานประเภทกิ้งก่า จำพวกจิ้งเหลนสกุลหนึ่ง ใช้ชื่อสกุลว่า *Tiliqua*

บลูทั้งค์ เป็นจิ้งเหลนที่มีส่วนหัวใหญ่ เกล็ดเรียบลื่นมีความมัน แต่ลำตัวกลับป้อมสั้นอ้วนกลม หางสั้นป้อมกลมมน ระยางค์ขาทั้ง 4 ข้างสั้น มีลักษณะเด่นคือ มีลิ้นสีฟ้าหรือสีน้ำเงิน อันเป็นที่มาของชื่อสามัญ

บลูทั้งค์ แพร่กระจายพันธุ์ในประเทศอินโดนีเซีย, นิวกินี, อิเรียนจายา, ออสเตรเลีย และเกาะทัสมาเนีย เป็นสัตว์ที่กินได้ทั้งพืชและสัตว์ เช่น แมลง, หอยทาก และสัตว์เลี้ยงลูกด้วยนมขนาดเล็ก เช่น หนู

เข้าสู่วัยเจริญพันธุ์เมื่ออายุได้ 2 ปี เมื่อถึงฤดูผสมพันธุ์ ตัวผู้จะกัดที่บริเวณคอของตัวเมียทำให้เกิดเป็นแผลได้ ขยายพันธุ์ด้วยการออกลูกเป็นตัวครั้งละประมาณ 6-8 ตัว ขนาดโตเต็มที่ได้ถึง 45 เซนติเมตร

บลูทั้งค์ เป็นสัตว์เลื้อยคลานอีกประเภทหนึ่งที่นิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลายหรือสัตว์แปลก ๆ ซึ่งสามารถเพาะขยายพันธุ์ในที่เลี้ยงได้แล้วในปัจจุบัน การเลี้ยงบลูทั้งค์จะต้องการแสงยูวีน้อยกว่ากิ้งก่าจำพวกอื่น ๆ สามารถเลี้ยงได้โดยการให้อาหารสำเร็จรูปแบบกระป๋องของทั้งสุนัขและแมวผสมกัน และผสมแคลเซียมเข้าไป และมีน้ำให้อยู่เสมอ

บลูทั้งค์ สามารถแบ่งออกได้เป็น 8 ชนิด และยังสามารถแบ่งออกเป็นชนิดย่อย ๆ ต่าง ๆ ได้มากมาย ได้แก่

* *Tiliqua adelaidensis*
* *Tiliqua gigas*
	+ *T. g. evanescens*
	+ *T. g. keyensis*
* *Tiliqua* sp.
* *Tiliqua multifasciata*
* *Tiliqua nigrolutea*
* *Tiliqua occipitalis*
* *Tiliqua rugosa*
	+ *T. r. rugosa*
	+ *T. r. aspera*
	+ *T. r. palarra*
	+ *T. r. konowi*
* *Tiliqua scincoides*
	+ *T. s. scincoides*
	+ *T. s. intermedia*
	+ *T. s. chimaerea*

นอกจากนี้แล้ว บลูทั้งค์ ยังเชื่อว่าเป็นกิ้งก่าที่ก่อให้เกิดความสับสนจนกลายเป็นความเชื่อว่าเป็น สึจิโนโกะ (ญี่ปุ่น: ツチノコ) สัตว์ประหลาดรูปร่างคล้ายงูหรือกิ้งก่าตัวอ้วน ๆ แต่ไม่มีขาในประเทศญี่ปุ่น

อ้างอิง
-------

1. 1 2  บลูทั้งค์...จิ้งเหลนลิ้นน้ำเงิน สัตว์บ่งชี้..หลากหลายชีวภาพ จากไทยรัฐ
2. ↑  Austin, J.J. & Arnold, E.N. (2006): Using ancient and recent DNA to explore relationships of extinct and endangered *Leiolopisma* skinks (Reptilia: Scincidae) in the Mascarene islands. *Molecular Phylogenetics and Evolution* **39**(2): 503–511. doi:10.1016/j.ympev.2005.12.011 (HTML abstract)
3. ↑  Bull, C.M. (1988): Mate fidelity in an Australian lizard *Trachydosaurus rugosus* (Scincidae). *Copeia* **1987**(3): 749-757.
4. ↑  Flashback: 100 Million Yen For Tsuchinoko

คอมมอนส์ มีภาพและสื่อเกี่ยวกับ:  
***Tiliqua***

แหล่งข้อมูลอื่น
---------------

* เว็บไซต์บลูทั้งค์

 ข้อมูลที่เกี่ยวข้องกับ Tiliqua ที่วิกิสปีชีส์
สำหรับเมืองที่มีชื่อคล้ายกันในประเทศอัฟกานิสถาน ดูที่ จะลาลาบาด
**จาลาลาบัต** (อังกฤษ: Jalal-Abad; คีร์กีซ: Жалал-Aбат, *Calal-Abat/Jalal-Abat*, جالال-ابات, /dʒɑlɑlɑbɑt/) เป็นเมืองหลักของจังหวัดจาลาลาบัต ทางตะวันตกเฉียงใต้ของคีร์กีซสถาน เมืองนี้มีประชากร 97,172 คนในปี 2009 และมีพื้นที่ 88 ตารางกิโลเมตร (34 ตารางไมล์) จาลาลาบัตตั้งอยู่ที่ปลายด้านตะวันออกเฉียงเหนือของหุบเขาเฟอร์กานา ริมฝั่งแม่น้ำเกอการ์ต บริเวณเชิงเขาของเทือกเขา Babash Ata ซึ่งอยู่ใกล้กับพรมแดนอุซเบกิสถาน เมืองนี้เป็นเมืองใหญ่อันดับสามของประเทศ

จาลาลาบัตเป็นที่รู้จักกันเป็นแหล่งน้ำแร่รอบ ๆ และน้ำร้อน Azreti-Ayup-Paygambar ได้เชื่อกันว่าจะรักษาโรคเรื้อน บางโรงพยาบาลยุคโซเวียตมีโปรแกรมบำบัดน้ำแร่สำหรับผู้ที่มีโรคเรื้อรังต่าง ๆ น้ำแร่บรรจุขวดจากพื้นที่นี้จำหน่ายทั่วประเทศคีร์กีซสถาน

ประวัติ
-------

หนึ่งในสาขาหลักของเส้นทางสายไหมผ่านจาลาลาบัต และภูมิภาคนี้ได้เป็นภูมิภาคที่สำคัญในการเดินทางเพื่อการค้าเป็นเวลาหลายพันปีแล้วถึงแม้จะมีโบราณคดีน้อยที่ยังคงเห็นอยู่ในปัจจุบัน

มีตำนานเล่าว่าน้ำจากน้ำพุร้อน Azreti-Ayup-Paygambar จะสามารถโรคเรื้อน ตามตำนานมีสุสานมัสยิดและพระราชวังอยู่ใกล้น้ำพุร้อนนี้

มีคนกล่าวว่าจาลาลาบัต ได้รับการตั้งชื่อตาม Jalal ad Din ผู้มีชื่อเสียงในการเตรียมคาราวานเพื่อรองรับนักท่องเที่ยวและผู้แสวงบุญหลายคนที่มาที่ภูเขาศักดิ์สิทธิ์

อ้างอิง
-------

1. ↑  "Population census in Kyrgyzstan 2009. Jalal-Abad Region" (PDF). คลังข้อมูลเก่าเก็บจากแหล่งเดิม (PDF)เมื่อ 2011-08-10. สืบค้นเมื่อ 2018-11-08.
2. ↑  "2009 population census of the Kyrgyz Republic: Jalal-Abad Region" (PDF). คลังข้อมูลเก่าเก็บจากแหล่งเดิม (PDF)เมื่อ 10 August 2011. สืบค้นเมื่อ 2011-08-10.
ชีสร็อกฟอร์ (Roquefort) บลูชีสชนิดหนึ่งที่ผลิตในฝรั่งเศส
**บลูชีส** เป็นรูปแบบหนึ่งในการจำแนกชนิดของเนยแข็งโดยทั่วไป โดยบลูชีสมีลักษณะเด่นสำคัญคือมีการเจริญเติบโตของรา *เพนนิซิเลียม* ซึ่งเติมเข้าไปเพื่อให้เกิดรอยด่างและรอยเส้นสีน้ำเงินของรา บลูชีสจึงมีกลิ่นที่เป็นเอกลักษณ์ บลูชีสบางชนิดมีการปลูกสปอร์ในนมก่อนที่นมจะตกตะกอนเป็นหัวเชื้อเคิร์ดที่เป็นสารตั้งต้นในการผลิตเนยแข็ง ส่วนบลูชีสชนิดที่เหลือผสมสปอร์ลงไปหลังเป็นเคิร์ดแล้ว บลูชีสโดยทั่วไปบ่มในสภาพแวดล้อมที่ควบคุมอุณหภูมิเช่น ถ้ำ การรับประทานบลูชีสนั้นมีทั้งทานเปล่า ๆ นำไปปาด ป่น หรือละลายลงบนอาหารชนิดอื่น ๆ 

รสชาติที่เป็นเอกลักษณ์ของบลูชีสออกไปทางรสที่แหลมและเค็ม ส่วนกลิ่นของบลูชีสนั้นมาจากทั้งราเพนนิซิเลียมและชนิดของแบคทีเรียที่เจริญเติบโตบนชีส เช่น แบคทีเรีย *Brevibacterium linens* เป็นต้นเหตุของกลิ่นในบลูชีสส่วนใหญ่ เช่นเดียวกันกับกลิ่นเท้าและกลิ่นในส่วนอื่น ๆ ของร่างกายมนุษย์ บางคนยังกล่าวว่าบลูชีสนั้นมีกลิ่นคล้ายกับอ้วก

อ้างอิง
-------

1. ↑  Deetae P; Bonnarme P; Spinnler HE; Helinck S (October 2007). "Production of volatile aroma compounds by bacterial strains isolated from different surface-ripened French cheeses". *Appl. Microbiol. Biotechnol*. **76** (5): 1161–71. doi:10.1007/s00253-007-1095-5. PMID 17701035.
2. ↑  Dixon, Bernard (27 April 1996). "Cheese, toes, and mosquitoes". *BMJ*. **312** (7038): 1105. doi:10.1136/bmj.312.7038.1105.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ Blue cheese
สำหรับความหมายอื่น ดูที่ สงครามสามเฮนรี (ค.ศ. 1584–1598)

|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**สงครามสามเฮนรี** (อังกฤษ: **War of the Three Henrys**) เป็นการปฏิวัติสั้นๆ ของผู้นำเยอรมันที่ชื่อ "เฮนรี" ทั้งสามคนในการต่อต้านจักรพรรดิออทโทที่ 2 แห่งโรมันอันศักดิ์สิทธิ์ในปี ค.ศ. 977 ขณะที่จักรพรรดิออทโททรงรณรงค์ต่อต้านโบเลเสลาส์ที่ 2 แห่งโบฮีเมีย (Boleslaus II of Bohemia) ก็เกิดการคบคิดขึ้นในบาวาเรีย ผู้คบคิดก็ได้แก่ไฮน์ริชที่ 1 บิชอปแห่งเอาก์สบูร์ก (Henry I, Bishop of Augsburg) ไฮน์ริชที่ 2 ดยุกแห่งบาวาเรีย (Henry II, Duke of Bavaria) ผู้ที่เพิ่งถูกปลด และไฮน์ริชที่ 1 ด่ยุกแห่งคารินเทียโดยการสนับสนุนของคริสตจักร จักรพรรดิออทโทผู้ทรงไปเป็นพันธมิตรกับออทโทที่ 1 ดยุกแห่งชวาเบียและบาวาเรีย (Otto I, Duke of Swabia and Bavaria) ก็เดินทัพไปพาสเซาที่ยึดโดยผู้ก่อการ ในเดือนกันยายนพาสเซาก็ยอมแพ้เนื่องมาจากวิธีการล้อมที่รวมทั้งการสร้างสะพานเรือเข้ามายังตัวเมืองที่อยู่บนเกาะ เมื่อถึงอีสเตอร์ปี ค.ศ. 978 ที่มัคเดอบวร์ค (Magdeburg) "เฮนรี" ทั้งสามคนก็ถูกลงโทษ ดยุกทั้งสองคนถูกแบน และไฮน์ริชแห่งคารินเธียก็เสียดินแดนให้แก่ออทโทที่ 1 ดยุกแห่งคารินเทียบุตรของคอนราด ดยุกแห่งลอแรน (Conrad, Duke of Lorraine) ส่วนบิชอปถูกคุมขังอยู่จนเดือนกรกฎาคม ผลของสงครามครั้งนี้ทำให้เป็นการลดอำนาจของบาวาเรียลงเป็นอันมาก

อ้างอิง
-------

* H. M. Gwatkin, J. P. Whitney (ed) et al. *The Cambridge Medieval History: Volume III*. Cambridge University Press, 1926

ดูเพิ่ม
-------

* จักรวรรดิโรมันอันศักดิ์สิทธิ์
**จาวาบีนส์** (JavaBeans) เป็นคลาสที่เขียนขึ้นด้วยภาษาจาวาอย่างสอดคล้องกับสัญนิยมเฉพาะอย่าง ใช้สำหรับห่อหุ้มอ็อบเจกต์จำนวนมากให้อยู่ในอ็อบเจกต์เดียว (Bean) ซึ่งสามารถส่งเวียนไปรอบๆได้ดีกว่าอ็อบเจกต์เดี่ยวๆ

สัญนิยมของจาวาบีน
-----------------

Object class ที่จะทำหน้าที่เป็นคลาสจาวาบีนนั้น ต้องเป็นไปตามสัญนิยมเกี่ยวกับการตั้งชื่อเมท็อด การสร้างเมท็อด และพฤติกรรมของเมท็อด สัญนิยมเหล่านี้ทำให้ Object class มีเครื่องมือที่สามารถใช้งาน แทนที่ และติดต่อจาวาบีนได้

สัญนิยมที่จำเป็นได้แก่ :

* คลาสของต้องมีตัวสร้างที่เป็น Public และ No-argument ซึ่งทำให้สามารถสร้างกรณีตัวอย่างโดยตรวจแก้และกระตุ้นกรอบงานได้โดยง่าย
* คลาสควรมีคุณสมบัติที่สามารถเข้าถึงได้โดยใช้เมท็อด Get Set และอื่นๆได้ตามสัญนิยมการตั้งชื่อมาตรฐาน ซึ่งทำให้ตรวจสอบและปรับปรุงสถานะของ Bean ตามกรอบงานได้โดยอัตโนมัติ
* คลาสควรจะทำให้เป็นอนุกรมได้ ซึ่งทำให้โปรแกรมและกรอบงานสามารถบันทึก เก็บ และฟื้นฟูสถานะของ Bean ใน VM และรูปแบบที่เป็นอิสระจากแพลตฟอร์มได้อย่างน่าเชื่อถือ
* คลาสไม่ควรมีเมท็อด Event-handling ที่จำเป็นใดๆ

ตัวอย่างของจาวาบีนส์
--------------------

```
// PersonBean.java

public class PersonBean implements java.io.Serializable {
    
    private String name;
    private boolean deceased;

    // No-arg constructor (takes no arguments).
    public PersonBean() {
    }

    public String getName() {
        return this.name;
    }
    public void setName(String name) {
        this.name = name;
    }

    // Different semantics for a boolean field (is vs. get)
    public boolean isDeceased() {
        return this.deceased;
    }
    public void setDeceased(boolean deceased) {
        this.deceased = deceased;
    }
}

```

```
// TestPersonBean.java

public class TestPersonBean {
    public static void main(String[] args) {

        PersonBean person = new PersonBean();
        person.setName("Bob");
        person.setDeceased(false);

        // Output: "Bob [alive]"
        System.out.print(person.getName());
        System.out.println(person.isDeceased() ? "[deceased]" : "[alive]");
    }
}

```

อ้างอิง
-------

* JavaBean คืออะไร เก็บถาวร 2008-02-22 ที่ เวย์แบ็กแมชชีน
**Chocolate** เป็นซิงเกิลแรกและเป็นเพลงเปิดตัวอัลบั้มของวง แฮงแมน วงดนตรีแนวร็อก-ป็อป จากอัลบั้มชุดแรกและชุดเดียว "แฮงแมน" ประพันธ์คำร้อง-แต่งทำนองและเรียบเรียงโดย ณัฐพล พุทธภาวนา ออกจำหน่ายในวันที่ 7 ตุลาคม พ.ศ. 2550

มิวสิกวิดีโอ
------------

มิวสิกวิดีโอ เผยแพร่ครั้งแรกในเดือนตุลาคม พ.ศ. 2550 ทางรายการของทีวีแกรมมี่ในช่องทีวีทุกช่อง โดยมีนางเอก คริส หอวัง มาร่วมแสดงด้วย โดยมีเนื้อหาเกี่ยวกับต้องการสื่อให้เห็นว่าสิ่งที่คนมองว่าเลว มันยังมีความดีอยู่ในสิ่ง ๆ นั้นแต่คนมักมองแต่ความเลวกัน โดยถ่ายทอดความคิดและจินตนาการโดยสมาชิกวง (เก๋, แจ๊ค, เกี๊ยะ, แสบ, โต) เป็นตัวประหลาดที่มีคาแรคเตอร์ในแบบที่พวกเขาอยากเป็นกันซึ่งออกแนวแปลกและร้าย ๆ จุดเด่นของมิวสิกวิดีโอนี้อยู่ที่เสื้อผ้า หน้าผม ฉาก ซึ่งมีความแปลกจัดจ้านได้อย่างลงตัว

การตอบรับ
---------

เพลง Chocolate ได้อันดับ 13 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 ตุลาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2550) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 13 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 25 |
| แม็กซ์ 103.0 เอฟเอ็มแม็กซ์ ชาร์ตท็อป 20 | 18 |
| 91.5 เอฟเอ็ม ฮอตเวฟ ท็อป 20 ชาร์ต | 5 |
| 94.0 EFM Chart Top 20 | 3 |
|

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2014-09-07.
2. ↑  "97.5 Seed Chart Top 20 :: ประจำวันที่ 14 ตุลาคม พ.ศ. 2550". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2014-09-07.
3. ↑
4. ↑  Chart FM MAX 8/10/50[*ลิงก์เสีย*]
5. ↑  แจก 91.5 FM. Hotwave Top 20 Chart :: ประจำวันที่ 7 ตุลาคม 2550
6. ↑  "94.0 EFM Chart Top 20, :: ประจำวันที่ 17 พฤศจิกายน 2550". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-03-08.
**นักร้องเสมือน NIAONiao** (จีน: 袅袅虚拟歌手/裊裊虛擬歌手, อังกฤษ: NIAONiao Virtual Singer)(อ่านว่า เนี้ยวเหนี่ยว Niǎoniǎo) ,เป็นโปรแกรมฟรีแวร์สังเคราะห์เสียงร้องเพลงที่สร้างขึ้นสำหรับภาษาจีน และเป็นโปรแกรมสังเคราะห์เสียงร้องเพลงรุ่นแรกที่ผลิตในประเทศจีน

ภาพรวม
------

ซอฟต์แวร์มีการทำงานคล้ายกับซอฟแวร์ Vocaloid ที่พัฒนาโดยยามาฮ่าและซอฟต์แวร์แชร์แวร์ฟรีที่เรียกว่า UTAU.

Voicebank เริ่มต้นมีชื่อว่า Yu Niaoniao (余袅袅/余裊裊)(อ่านว่า ยวี๋ เนี้ยวเหนี่ยว), แต่ยังไรก็ตาม สามารถสร้าง Voicebanks เพิ่มเติมได้ด้วยตนเองในการผลิตเสียงร้องใหม่และภาษาอื่นที่เป็นไปได้(ตัวอย่างเช่น ภาษาญี่ปุ่น) 
ในเว็บไซต์มีซอฟต์แวร์สำหรับเสียงอื่น ๆ อีกหลากหลายเพื่อให้ผู้ใช้สามารถดาวน์โหลดไปใช้ได้

Voicebank NIAONiao ในแต่ละเสียงสามารถมีพยัญชนะสุดท้ายในเสียง(ตัวสะกด)ได้ เนื่องถูกสร้างขึ้นสำหรับภาษาจีนตั้งแต่แรก(ต่างจาก Vocaloid กับ UTAU ตรงที่ทั้งสองส่วนใหญ่จะมีเสียงเป็นแบบ CV คือเสียงพยัญชนะกับสระ)
มีแผงคุมที่ส่วนล่างสำหรับการควบคุมพารามิเตอร์คือ pitchbends และ vibrato

NIAONiao สามารถนำเข้าไฟล์สกุล MIDI, VSQX ,และ UST , แทร็คที่ส่งออกเป็นไฟล์ "Niao" ในรูปแบบสกุล (\*.nn),และสามารถ render เสียงร้องโดยตรงเป็นไฟล์สกุล WAV, MP3, หรือ MIDI ได้

หมายเหตุ
--------

เนื่องจากนักร้องเสมือน NIAONiao เป็นโปรแกรมสังเคราะห์เสียงร้องเพลงสำหรับผู้ใช้ชาวจีนเป็นส่วนใหญ่จึงมีการพัฒนาโปรแกรมให้สามารถ render เสียงร้องได้บนคอมพิวเตอร์ที่มีการเข้ารหัส GB2312 (Guojia Biaozhun 国家标准) เป็นส่วนใหญ่ และผู้ใช้ที่ใช้การเข้ารหัส TIS-620 (มาตรฐานผลิตภัณฑ์อุตสาหกรรม 620-2533) หรือ Shift JIS (Shift Japanese Industrial Standards) บนคอมพิวเตอร์สำหรับผู้ใช้งานUTAU หรือนอกเหนือจากนี้จะพบปัญหาการ render เสียงได้ในบางผู้ใช้

อ้างอิง
-------

1. ↑  link
2. ↑  "link". คลังข้อมูลเก่าเก็บจากแหล่งเดิมเมื่อ 2015-05-02. สืบค้นเมื่อ 2015-10-27.
3. ↑  จากประสบการณ์การใช้งานของผู้ใช้ท่านหนึ่ง
*จาฬี* อิทธิพลศิลปะอิสลาม ในซาลิม ชิชตี กี มักบะรา ฟเตหปุระสีกรี
**จาฬี** (*jālī*, แปลว่า "ตาข่าย") เป็นคำเรียกบานหน้าต่างลายแลททิซ โดยทั่วไปตกแต่งด้วยลวดลายที่ใช้อักษรวิจิตร, เรขาคณิต หรือลายจากฑรามชาติ ลักษณะการตกแต่งทางสถาปัตยกรรมนี้พบได้ทั่วไปในสถาปัตยกรรมอินโด-อิสลาม และสถาปัตยกรรมอิสลาม แสงและอากาศสามารถผ่าน *จาฬี* ได้ ในขณะเดียวกันก็เป็นการลดแสดงอาทิตย์และฝนที่ผ่านทะลุบานหน้าต่างเข้ามา นอกจากนี้ เมื่ออากาศไหลผ่านรูของจาฬี ความเร็วของอากาศจะสูงขึ้น ซึ่งช่วยให้เกิดการแพร่ที่มากขึ้น

จาฬีสามารถพบได้ทั่วไปในพื้นที่ร้อนชื้นอย่างรัฐเกรละและภูมิภาคกงกัณ ไปจนถึงพื้นที่เขตที่แห้งแล้งอย่างรัฐคุชราตและราชสถาน

ภายหลังการเข้ามาของกระจกใสในปลายคริสต์ศตวรรษที่ 19 การก่อสร้างอาคารในอินเดียเริ่มนำกระจกใสมาทดแทนจาฬี ความนิยมในการใช้จาฬียิ่งลดลงโดยเฉพาะจากความกังวลเรื่องความปลอดภัยและความเป็นส่วนตัว

งานจาฬีหินอย่างง่ายสามารถพบได้เก่าแก่ถึงสมัยคุปตะ เช่นในมนเทียรนจนา และปัฏฏทกัลซึ่งสร้างขึ้นหลังคุปตะ ตำราภาษาสันสกฤตเกี่ยวกับสถาปัตยกรรมในชื่อ "ศิลปะ" (ราว ค.ศ. 650), "สามรังคณ-สูตราธร" (Samarangana-Sutradhara) โดยกษัตริย์โภช (ค.ศ. 1018-1054), "กาศยปาศิลปา" (Kāśyapā-Śilpā; 1300) และ "ศิลปารัตนัม" (Śilpā-Ratnam; ราวศตวรรษที่ 16) ล้วนมีการกล่าวถึงจาฬีทั้งสิ้น

อ้างอิง
-------

1. ↑  Lerner, p. 156
2. ↑  "Yatin Pandya on 'jaali' as a traditional element". *Daily News and Analysis*. 16 October 2011. สืบค้นเมื่อ 18 January 2016.
3. ↑  Satyaprakash Varanashi (30 January 2011). "The multi-functional jaali". *The Hindu*. สืบค้นเมื่อ 18 January 2016.
4. ↑  Masooma Abbas, Ornamental Jālīs of the Mughals and Their Precursors, Int. Journal of Humanities and Social Science Vol. 6, No. 3; March 2016, p. 135-147

### บรรณานุกรม

* Lerner, Martin (ed), The Flame and the Lotus: Indian and Southeast Asian Art from the Kronos Collections, an exhibition catalog from The Metropolitan Museum of Art (fully available online as PDF), which contains material on Jali (no. 60), google books
* Pandya, Yatin, Yatin Pandya on 'jaali' as a traditional element, Daily News and Analysis, 16 October 2011, access-date=18 January 2016